**Ford Fiestan hattutemppu: kolmatta vuotta peräkkäin Euroopan myydyin pikkuauto**

**HELSINKI 30.1.2015** – Ford Fiesta oli viime vuonna jälleen kerran Euroopan myydyin pienen kokoluokan auto. Asiakkaat ostivat 308 999\* Fiestaa tehden siitä kolmatta vuotta peräkkäin myydyimmän pikkuauton Euroopassa.

Suosituimpien mallien joukossa on Fordin uraauurtavalla 1.0-litraisella EcoBoost-bensiinimoottorilla varustettu Fiesta. Viime vuonna moottori valittiin myös ennennäkemättömästi kolmatta vuotta peräkkäin kansainväliseksi vuoden moottoriksi.

“Huippuluokan muotoilu ja edistyksellinen teknologia ovat Fiestan jatkuvan menestyksen avaintekijöitä. Mallit, kuten huomiota herättävät kaksisävyiset Red ja Black Edition -mallit varustettuna uudella 140-hevosvoimaisella 1.0 litran EcoBoost –moottorilla, pitävät edelleen Fiestan muiden mallien edellä”, kertoi Roelant de Waard (Vice President, Marketing, Sales & Service, Ford of Europe). “Itse asiassa kasvatamme tuotantoa Fiestan kokoonpanotehtaassa Saksan Kölnissä, jotta voimme täyttää asiakkaiden kasvaneet kysyntämäärät.”

Helmikuussa Kölnin tehtaalla nostetaan tuotantomääriä 300 yksiköllä 1 850 ajoneuvoon päivässä ja lisäksi tammi-helmikuussa tehtaalla ahkeroidaan ajoneuvoja asiakkaille kuudella ylimääräisellä viikonloppuvuorolla.

Seuraavista linkeistä pääset fiilistelemään Fiestan lisämateriaaleja:

* Valokuva:

<https://media.ford.com/content/dam/fordmedia/Europe/en/2015/01/Ftd-New-Ford-Fiesta-14.jpg>

* Infografiikkaa:

<https://media.ford.com/content/dam/fordmedia/Europe/en/2015/01/Ford_bestsellingsmallcar_15.jpg>

<https://media.ford.com/content/dam/fordmedia/Europe/en/2015/01/fiesta_favourite_small_car_2014_EU_5.pdf>

* Vine: <https://vine.co/v/OTE7WMvwXDq>
* Youtube: <http://youtu.be/8mSvLpq2LdY>

# # #

\*JATO Dynamics -tulokset perustuvat JATO Consult -yhtiön tarjoamaan tietoon. Luvut perustuvat 30 Euroopan maan tietoihin. Lisätietoa [www.jato.com](http://www.jato.com).

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 189 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 23 tuotantolaitosta, joista 12 Ford omistaa kokonaan tai on enemmistöomistaja ja 11 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 010 3447 123

 rsalin1@ford.com